Foto: RIA Novosti 1 avgustdan Malayziyada yagona sayyohlik solig‘i kiritilayotgani ma’lum qilindi. Uning qiymati sayyohlar yashaydigan mehmonxona toifasiga bog‘liq bo‘ladi. Jumladan, 5 yulduzli mehmonxonada yashashning har bir kuni uchun sayyohning millatidan tashqari ushbu soliq 20 Malayziya ringgitini (4,5 dollar) tashkil qiladi. 4 yulduzli mehmonxonada to‘xtaganlik uchun 10 rinngit (2,2 dollarga yaqin), 3 yulduzli va undan pastroq mehmonxonada yashaganlik uchun 5 ringgit soliq to‘lanadi. Malayziya oilalarida yashovchilar, diniy muassasalarga qarashli joylarda bo‘lganlar, tijorat bilan shug‘ullanmaydiganlar hamda xonalari soni 10 tadan kamroq inshootlarda yashovchi sayyohlar soliq to‘lashdan ozod etiladilar.